|  |  |
| --- | --- |
| Описание: C:\Users\cdg\Desktop\logo.jpg | **ДЕТСКА ГРАДИНА„ МИНЬОР” ГРАД БОБОВ ДОЛ** **2670,гр.Бобов дол,област Кюстендил,тел.0702/62191** **e-mail:** **cdg\_bobovdol@abv.bg** |

 **УТВЪРЖДАВАМ:**

 **ДИРЕКТОР:**

 **/К. Симеонова /**

Правилник за създаването, устройството и дейността на обществените съвети към

Детска градина „Миньор “

гр. Бобов дол

Глава първа

Общи положения

**Чл. 1.** Този правилник урежда условията и реда за създаването, устройството и дейността на обществените съвети към детските градини и училищата.

**Чл. 2.** Общественият съвет е орган за подпомагане на развитието на детската градина и училището и за граждански контрол на управлението им.

Глава втора

Създаване и устройство

**Чл. 3.** Общественият съвет се състои от нечетен брой членове и включва един представител на финансиращия орган и най-малко трима представители на родителите на деца

**Чл. 4**. За представители на родителите могат да бъдат излъчени:

* родители на деца или ученици от детската градина или училището;
* професионално доказани личности от различни области на обществения живот, изявени общественици, спомоществователи, бивши възпитаници, които не са родители на деца от детската градина

**Чл. 5**. Съставът на обществения съвет включва и резервни представители

**Чл. 6**. Участието на членовете в обществения съвет е на доброволни начала и е безвъзмездно.

 **Чл. 7**. Не може да бъде член на обществения съвет лице, което е:

* осъждано за умишлено престъпление от общ характер независимо

 от реабилитацията;

* член на настоятелството на детската градина или на училището
* в трудово или облигационно правоотношение с детската,

 изпълнител или в трудово правоотношение с изпълнител по договор,

 възложител по който е детската градина, първостепенният

 разпоредител с бюджет или кметът на район в градовете с районно

 делене.

**Чл.8.** Членовете на обществения съвет попълват декларация, с която удостоверяват липсата на обстоятелствата по чл.7.

 **Чл.9.** Представителите на родителите в детски градини и училища с над 100

 деца се излъчват на два етапа:

* първи етап - срещи на родителите на всяка група, на които се канят родителите на всяко едно дете и се излъчват по двама представители от група
* втори етап - събрания на родителите, в които участват излъчените лица от първия етап

**Чл. 10**. Събранието и/или срещите на родителите по се свикват от директора на детската градина или училището в подходящо време с цел осигуряване на присъствието на максимален брой родители.

**Чл. 11.** В събранието и/или в срещите на родителите може да участва с право на глас само един родител на дете

**Чл. 12.** За член на обществения съвет всеки родител може да номинира себе си, друг родител на дете в детската градина, както и обществено значима личност.

**Чл. 13.** На събранието на родителите се излъчват и резервни членове, които могат да бъдат само родители на деца или ученици от детската градина

**Чл.14**. Броят на резервните членове не може да е повече от броя на представителите на родителите в обществения съвет.

* Поредността на заместване се определя съобразно броя на получените гласове. При равен брой гласове заместването се осъществява по жребий.
* Когато основен член отсъства от заседание на обществения съвет на негово място участие взема резервният член съобразно поредността на заместване.
* Резервен член може да бъде включен в състава на обществения съвет като основен член.

**Чл. 15** На събранието и/или на срещите на родителите се води протокол от лице, определено от директора. Протоколът се удостоверява с подпис от лицето, определено от директора.

* Присъствалите на събранието и/или на срещите лица подписват

 присъствени списъци.

* Протоколите и присъствените списъци се регистрират в дневника за

 входяща кореспонденция на детската градина

**Чл.16** За участие в събранието и/или в срещите на родителите директорът отправя писмена покана до родителите на всички деца и ученици в детската градина, която съдържа:

* дневния ред, датата, часа и мястото за провеждане на

 събранието/срещата на родителите;

* информация за мястото и/или за интернет страницата, на което са оповестени правомощията на обществения съвет.

**Чл. 17.** Директорът изпраща поканата чрез учителите на групата на детето, както и по електронна поща, в срок не по-малък от 15 дни преди датата на провеждането на събранието и/или на срещите на родителите.

 **Чл. 18.** За срещите на родителите директорът:

* поставя съобщение на видно място в сградата на детската градина

 или училището;

* публикува съобщение на интернет страницата на детската градина

 или училището;

* използва други подходящи начини за уведомяване на родителите.

**Чл.19.** В срок не по-малко от 30 дни преди датата на провеждане на събранието на родителите директорът отправя писмено искане до финансиращия за определяне на представител и на резервен член.

* Финансиращият орган уведомява директора за определените членове в

срок до 30 дни от получаване на искането

**Чл.20**. Поименният състав на обществения съвет се определя със заповед на директора въз основа на протокола от проведеното събрание на родителите и на писмените уведомления от финансиращия орган и от областния управител. В заповедта се включват и резервните членове на обществения съвет.

**Чл. 21**. Членовете на обществения съвет се определят за срок до три години.

* Едно лице може да участва в състави на обществения съвет не

 повече от шест години.

* В едномесечен срок преди изтичане на срока директорът организира

конституирането на нов състав на обществения съвет

**Чл. 22**. Промяна в състава на обществения съвет преди изтичане на 3 годишния срок се прави:

* при отписване или завършване на детето, чийто родител е член на

 обществения съвет;

* след писмено заявление до директора на детската градина от

 представител на родителите;

* след писмено уведомление от финансиращия орган за промяна на

 представителя;

* по инициатива на директора при възникване на някое от

 обстоятелствата по чл. 7

* при неявяване на три заседания на обществения съвет за една учебна

 година;

* по решение на събранието на родителите

**Чл. 23**. При предсрочно прекратяване на правомощията на член на обществения съвет от представителите на родителите съставът се попълва от резервен член по поредността на заместване за срок до изтичането на срока

* При предсрочно прекратяване на правомощията на представител на

 финансиращия орган, съставът се попълва от посочения резервен член

 за срок до изтичането на срока

* При невъзможност съставът на обществения съвет да бъде попълнен

 с резервен член директорът организира частично попълване на

 състава за срок до изтичането на срока

Глава трета

Дейност на обществения съвет и организация на работа

**Чл. 24**. Общественият съвет в детската градина:

* одобрява стратегията за развитие на детската градина и приема ежегодния отчет на директора за изпълнението й;
* участва в работата на педагогическия съвет при обсъждането на програмите за превенция на ранното напускане и за предоставяне на равни възможности и за приобщаване на децата от уязвими групи
* предлага политики и мерки за подобряване качеството на образователния процес въз основа на резултатите от самооценката на институцията от инспектирането на детската градина ,
* дава становище за разпределението на бюджета по дейности и размера на капиталовите разходи, както и за отчета за изпълнението му
* съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на детската градина;
* съгласува училищния учебен план;
* участва с представител на родителите в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
* съгласува избора от учителите на учебниците и учебните комплекти, които се предоставят за безвъзмездно ползване на учениците;
* сигнализира компетентните органи, когато при осъществяване на дейността си констатира нарушения на нормативните актове;
* участва с представители в създаването и приемането на етичния кодекс
* участва с представители в провеждането на конкурса за заемане на длъжността „директор“ в държавните и общинските детски градини
* участват с представители в заседанията на педагогическия съвет с право на съвещателен глас

**Чл.25.** Общественият съвет дава становища и по други въпроси по искане на директора, на педагогическия съвет, на регионалното управление на образованието или на съответния министър - първостепенен разпоредител с бюджет.

**Чл.26**. При неодобрение от обществения съвет на актовете по стратегията и училищния план те се връщат с мотиви за повторно разглеждане от педагогическия съвет.

* При повторното им разглеждане педагогическият съвет се произнася по мотивите и взема окончателно решение.

**Чл.27.** В срок до 31 март на текущата година директорът представя на обществения съвет проекта на бюджет на детската градина за становище.

**Чл.28.** Към проекта на бюджет директорът на институция прилага обяснителна записка с информация за:

* очакваните приходи и разходи по видове
* параметрите, въз основа на които са формирани разходите за персонал - численост, размер на възнагражденията, другите плащания за персонал, осигурителни вноски;
* списък на капиталовите разходи;
* разпределение на бюджета по дейности;
* основните ограничения при формирането на бюджета;
* размера на целевите средства по видове;
* размера на установеното към края на предходната година превишение на постъпленията над плащанията по бюджета на училището или детската градина;
* размера на собствените приходи и остатък от предходни години -

**Чл.28.** Директорът е длъжен да представи мотивиран отговор по всяко конкретно предложение, съдържащо се в становището по бюджета, в случай че съответното предложение не е прието и не е намерило отражение в проекта на бюджет.

**Чл.30.** Общественият съвет изготвя отчет за своята дейност за предходната учебна година, който се:

* поставя на мястото за обявления в сградата на детската градина или училището; публикува на интернет страницата на детската градина или училището;
* представя и обсъжда публично на среща с родителите от детската

градина

* Общественият съвет използва и други подходящи начини за информиране на родителите за работата му и за взетите решения.

**Чл.31.** На първото заседание общественият съвет избира от състава си председател с обикновено мнозинство с явно гласуване.

Председателят:

* представлява обществения съвет и организира и ръководи дейността

 му;

* свиква, насрочва, определя дневния ред и ръководи заседанията на

 обществения съвет;

* удостоверява с подпис протоколите от заседанията на обществения

съвет.

**Чл.32.** Общественият съвет се свиква на заседание най-малко 4 пъти годишно, като задължително провежда заседание в началото на учебната година.

* Една трета от членовете на обществения съвет може да прави искане до председателя за свикване на заседание.
* При необходимост директорът може да отправи искане до председателя на обществения съвет за свикването му.

**Чл.33.** Заседанията на обществения съвет се свикват с изпращане на покана от председателя до всеки член, както и до други лица, имащи право да присъстват. Поканата съдържа дневния ред, датата, часа и мястото за провеждане на заседание. Към поканата се изпращат и всички необходими материали по дневния ред.

* Поканата се поставя на мястото за обявление в сградата на детската градина и/или на интернет страницата на институцията най-малко 10 дни преди деня на заседанието. Към поканата се посочва и мястото, на което заинтересованите лица могат да се запознаят с материалите по дневния ред.
* Членовете на обществения съвет или резервните членове потвърждават пред председателя участието си в срок от 3 дни преди деня на предстоящото заседание.
* Всеки член на обществения съвет може да внесе писмено становище по всяка точка от дневния ред, което се регистрира в дневника за входяща кореспонденция на детската градина

**Чл.34.** Заседанието се счита за редовно, ако на него присъстват повече от половината от членовете на обществения съвет.

* Всеки член на обществения съвет може да прави предложение за включване на точки в дневния ред непосредствено преди неговото гласуване.
* Решенията на обществения съвет се вземат с обикновено мнозинство от присъстващите на заседанието членове.

**Чл.35.** С право на съвещателен глас в заседанията на обществения съвет към детските градини участва представител на настоятелството. Председателят на настоятелството писмено уведомява председателя на обществения съвет за определения представител.

**Чл.36** В заседанията на обществения съвет могат да бъдат канени и служители на детската градина, на регионалното управление на образованието, експерти, както и представители на работодателите, на синдикатите, на юридическите лица с нестопанска цел и други заинтересовани лица.

**Чл. 37.** Директорът на детската градина или на училището има право да присъства на заседанията на обществения съвет и да изразява становище по разглежданите въпроси.

**Чл. 38.** За всяко заседание на обществения съвет се съставя протокол и присъствен списък. Списъкът се подписва от присъстващите лица. Протоколът се номерира съобразно поредността на провеждането и се подписва от председателя и от лицето, което го е съставило.

**Чл.39.** В срок до 3 дни от провеждане на заседанието протоколът се регистрира в дневника за входяща кореспонденция на детската градина училището и се поставя на мястото за обявление и/или на интернет страницата на съответната институция.

**Чл.40.** Кореспонденцията и документите за дейността на обществения съвет се съхраняват в детската градина на място, определено от директора.

**Чл.41.** Административното и техническото подпомагане на обществения съвет се извършва от длъжностно лице от детската градина, определено от директора.

**Чл.42.** Общественият съвет осъществява своята дейност без допълнителен персонал и издръжка.

**Чл.43.** За изпълнението на правомощията на обществения съвет директорът е длъжен да осигурява изчерпателна, актуална, разбираема и вярна информация, както и всички сведения и документи, необходими за дейността му.

**Чл.44.** Директорът представя на обществения съвет тримесечни отчети за изпълнението на бюджета на училището или детската градина в срок до края на месеца, следващ съответното тримесечие.

Заключителни разпоредби

**§ 1**. Този правилник се издава на основание чл. 270 от Закона за предучилищното и училищното образование.

**§ 2**. Правилникът за устройството и дейността на обществения съвет към

 ДГ “Миньор”се утвърждава с заповед на директора.

**§ 3**. Актуализирането на правилника се извършва при промяна на нормативната уредба, по реда на неговото утвърждаване.

**§4.** Всички неуредени с този правилник въпроси се уреждат, съгласно действащото законодателство

Катя Симеонова

Директор на ДГ“Миньор”